2002: Magasinet blev lanceret 28. oktober 2002 som et netmagasin på raeson.dk. Bag projektet stod Clement Behrendt Kjersgaard og Henrik Østergaard Breitenbauch, der havde samlet et panel af bidragydere som talte politikere, eksperter og kommentatorer. I januar 2007 udkom RÆSON for første gang som et trykt halvårsmagasin, RÆSON1, på mere end 300 sider. Siden da er magasinet udkommet halvårligt.  I november 2008 blev magasinet RÆSON tildelt Columbus-Prisen for magasinets høje faglig standard, den kvalitetsbevidste research og det grafiske layout. I september 2009, RÆSON påbegynder udgivelse af gratis ugentligt webmagasin med analyser af aktuelle begivenheder I juli 2010 afholder RÆSON sit første højskolekursus i samarbejde med Testrup Højskole. I marts 2013 udgav RÆSON første nummer af deres nye kvartalsmagasin: KOMPAKT.  Chefredaktion Chefredaktør er Max Secher Quorning. Nyhedsmagasinet udgives fortsat af Clement Kjersgaard. Chefredaktionen består af Max Secher Quorning (adm. chefredaktør), Jakob Kromann, Vilas Holst Jensen og Clement Kjersgaard (udgiver).